רוברט לוקאס

רוברט אמרסון לוקאס הבן (בשם מלא באנגלית: .Robert Emerson "Bob" Lucas, Jr; 15 בספטמבר 1937 – 15 במאי 2023) היה כלכלן אמריקאי, חתן פרס נובל לכלכלה לשנת 1995.

לוקאס הוא בוגר לימודי היסטוריה, ואת הדוקטורט בכלכלה קיבל באוניברסיטת שיקגו ב-1964. עד 1975 לימד בבית הספר לעסקים שבאוניברסיטת קרנגי מלון, ואז חזר לשיקגו והתמנה לחבר סגל האוניברסיטה.
נחשב לאחד הכלכלנים המשפיעים ביותר משנות השבעים של המאה ה-20, בפרט בתאוריה מקרו כלכלית שנשלטה עד אז על ידי חסידי האסכולה הקיינסיאנית.

ידוע בתחום מחקריו בתחום הציפיות הרציונליות, תחום מרכזי בניתוח תהליכים אינפלציוניים. על מחקריו בתחום זה זכה בפרס נובל. בנוסף לכך לצד פול רומר הוא נחשב כאבי התאוריה הכללית החדשה בהקשר לצמיחה כלכלית.

לוקאס התגרש ב-1988 וגרושתו, ריטה לוקאס, דאגה להכניס להסכם הגירושין סעיף מיוחד, ובו נקבע כי אם בעלה לשעבר יזכה בפרס נובל במהלך שבע השנים הבאות, סכום הפרס יחולק בין שניהם. לוקאס אכן זכה בפרס ב-1995 ואשתו לשעבר קיבלה מחצית מהסכום.

קישורים חיצוניים

 חתן פרס נובל רוברט א. לוקאס הבן, אדריכל המקרו-כלכלה המודרנית - מאמר באנגלית המסכם את מחקרו של לוקאס שקדם לזכיותו בפרס נובל.
 

זוכי פרס נובל לכלכלה
כלכלנים אמריקאים
סגל אוניברסיטת שיקגו
סגל אוניברסיטת קרנגי מלון
חברי האקדמיה הלאומית למדעים של ארצות הברית
נשיאי האגודה האקונומטרית
נשיאי האגודה האמריקנית לכלכלה
זוכי מלגת גוגנהיים
בעלי תואר דוקטור מאוניברסיטת שיקגו
אמריקאים שנולדו ב-1937
אמריקאים שנפטרו ב-2023